Document ID: /roh_data/filtered/fineweb-2-filterrobots_roh.jsonl.gz/37164

Berna: Burkhalter s’inscuntra cun delegà spezial american
Il cusseglier federal Didier Burkhalter è s’inscuntrà a Berna cun il represchentant spezial dals Stadis Unids David Hale. En il center dals discurs è stà l’engaschi da la Svizra en il Proxim Orient.
Quai communitgescha il departament da l’exteriur EDA. La Svizra s’engaschia gia dapi intgins onns per la pasch e la stabilitad en il proxim Orient. Berna tschertgia latiers il dialog cun tut las partidas. Il davos temp hajan differentas partidas dentant cuntrafatg cunter il dretg internaziunal, uschia l’EDA vinavant.
(fa/sda)